Lembit võis Sigtunat hävitada - Taani neutraliteedil, kui Taani kuningas, selle aja Lääne mere maade võimu­mees, Sigtuna hävitamisega päri oli. Taani oli sel ajal kavakindlalt püüdmas kaubateid Lääne-Euroopa põhjarannamail oma kätte saada - võistlejaid  hävitades. Aastal 1157 oli Taani kuningas Svend rikka Saksa-Slaavi kaubalinna Shlesvigi kaubitsemise hävitanud ja a. 1185 põletab Taani kuningas Kanut maani maha Pommeri kaubalinna Julin'i, tol ajal ülivõimsa kaubanduskeskpunkti. Taanlased taot­lesid oma tegudega kaubateid merel kuni Visbyni, mist Shlesvigi ja Julini kadumisega ka sündis.